Омега 6 мастни киселини се намират в маслата от семена като соя, слънчоглед и други. Те са про-възпалителни, тъй като са прекурсури на арахидоновата киселина и възпалителните цитокини. Съотношението между приема на омега 6 и омега 3 трябва да бъде максимум 3 към 1, а оптимално да е 1 към 1, докато в западната диета това съотношение е 20 към 1.
Както омега-6 (от растителни масла като царевично, соево и слънчогледово масло), така и омега-3 (както EPA+DHA от морски източници като риба и водорасли, но също и ALA от ядки и семена) играят роля в поддържането на здрави клетки. Въпреки това, EPA и DHA омега-3 са известни със своята мощна протективна роля за здравето на сърцето, мозъка и очите и за нормално протичане на бременността и развитие на бебето. За разлика от омега-6 и ALA омега-3, EPA и DHA омега-3 идват от морски източници като дива риба и микроводорасли.
Повечето хора получават повече от достатъчно омега-6 с храната. Те също получават достатъчно ALA омега-3, но далеч не достигат количеството EPA+DHA, от което се нуждаят и затова включването на риба във вашето меню и приемането на добавки с омега-3 е толкова важно.